3o6 C. PLINII HIST. NAT. LIB. XXXII. 



et inaures additas gerunt. Similiter in Chio juxta Senum 

 delubrum : in Mesopotamiae quoque fonte Chabura , de 

 quo diximus. 



Ubi vocem agnoscant, et ubi responsa dentur ex piscibus. 



VIII. Nam in Lyciae Myris in fonte Apollinis , quem 

 Curium appellant , ter fistula evocati veniunt ad augu- 

 rium. Diripere eos carnes objectas, laetum est consultan- 

 tibus : caudis abigere , dirum. Hierapoli Syriae in lacu 

 Veneris dituorum vocibus parent vocati : exornati auro 

 veniunt : adulantes scalpuntur : ora hiantia manibus in- 

 serendis praebent. In Stabiano Campaniae ad Herculis 

 petram , melanuri in mari panem abjectum rapiunt : ii- 

 dem ad nullum cibum , in quo hamus sit , accedunt. 



Ubi amari sint pisces, ubi saisi, ubi dulces. 



IX. Nec illa in novissimis mira , amaros esse pisces 

 ad Pelen insulam , et ad Clazomenas. Contra , ad scopu- 

 lum Siciliae , ac Leptin Africae , et Eubam , et Dyrra- 

 chium. Rursus ita salsos, ut possint salsamenta existi- 

 mari , circa Cephaleniam et Ampelon, et Paron, et Deli 

 petras : in portu ejusdem insulae, dulces. Quam differen- 

 tiam pabulo constare non est dubium. Apion maximum 



